मेले में उमड़ रही भीड़, रोजमर्रा की काम आने वाली चीजों की पूछ ज्यादा
जयअंबे ईंवेंट और दैनिक भास्कर की भागीदारी में बांसवाड़ा-डूंगरपुर लिंक रोड से सटे अनिकेत कैम्पस में चल रहे मेगा ट्रेड फेयर में सोमवार को शहरवासियों की भीड़ उमड़ी। मेले में महिलाएं रोजमर्रा काम आने वाली वस्तुओं और खाने-पीने के सामान की खरीद के प्रति आकर्षित रहीं।
मेले के पांचवें दिन में गांवों के लोगों का विशेष रुझान दिखा, तो शाम ढलते ही शहर के लोग अपने परिवारों के साथ मेले में पहुंचे। मेले में बच्चों के मनाेरंजन के साधन होने से महिलाएं बेफिक्री से खरीदारी में जुटी रहीं।
यहां दैनिक जरूरतों का सामान खरीदने के साथ लोगों ने खाने-पीने की चीजों का भी मजा लिया। शाम को मेले में गणेश वंदन और दीप प्रज्ज्वलन कार्यक्रम हुआ। उसके बाद मेला प्रांगण की रौनक देखते ही बनी।
मेगा ट्रेड फेयर के व्यवस्थापक जगराम गुर्जर ने बताया कि रेडीमेड कपड़े, श्रृंगार सामग्री, घरेलू सजावटी और कीचन के सामान की खरीद में महिलाएं विशेष रुचि ले रही हैं। इसके अलावा बीकानेरी भुजिया और उत्पादों के साथ आचार की वैरायटियां भी जमकर बिक रही है।
बांसवाड़ा-डूंगरपुर लिंक रोड़ पर आयाजित मेले में मेले में खरीदी करने उमड़े लोग।
hin_Deva hin_Deva hin_Deva hin_Deva hin_Deva hin_Deva